SET พรุ่งนี้ยังไม่มีปัจจัยบวกหนุน แนวรับ 1,300 จุด
บล.ซีไอเอ็มบี มองทิศทาง SET พรุ่งนี้ ทางเทคนิคตลาดมีโอกาสรีบาวด์ในระยะสั้น แต่กรอบการปรับตัวขึ้นยังเปราะบาง เนื่องจากป้จจัยภายนอกนักลงทุนยังกังวลเรื่องเดิมที่ยังไม่คลี่คลาย ทั้งราคาน้ำมัน และธนาคารกลางสหรัฐ (FED) เตรียมปรับขึ้นดอกเบี้ย รวมถึงตัวเลขเศรษฐกิจของแต่ละประเทศยังออกมาไม่ดีนัก ขณะที่ภายในประเทศยังไม่มีปัจจัยบวกใหม่ ให้แนวรับ 1,300 จุด
8 ธ.ค. 2558

นายเกียรติก้อง เดโช นักกลยุทธ์ บล.ซีไอเอ็มบี (ประเทศไทย) เปิดเผยถึงตลาดหุ้นไทยวันนี้ (8 ธ.ค.) แกว่งลงตั้งแต่เปิดตลาดภาคเช้า จากนั้นช่วงบ่ายไหลลงไปลึกเพิ่มขึ้น หลังราคาน้ำมันดิบปรับลงแรง ทำให้นักลงทุนเทขายหุ้นพลังงาน เนื่องจากเกรงว่าราคาน้ำมันอาจปรับลงไปมากกว่านี้ ทำให้แรงขายวันนี้กระจุกตัว ขณะที่กลุ่มแบงก์ก็ยังมีแรงขายออกมาต่อเนื่อง แต่ที่กลุ่มท่องเที่ยวและสายการบินยังยืนอยู่ได้
ทิศทางพรุ่งนี้ ทางเทคนิคตลาดมีโอกาสรีบาวด์ในระยะสั้น แต่กรอบการปรับตัวขึ้นยังเปราะบาง เนื่องจากป้จจัยภายนอกนักลงทุนยังกังวลเรื่องเดิมที่ยังไม่คลี่คลาย ทั้งราคาน้ำมัน และธนาคารกลางสหรัฐ (FED) เตรียมปรับขึ้นดอกเบี้ย รวมถึงตัวเลขเศรษฐกิจของแต่ละประเทศยังออกมาไม่ดีนัก ขณะที่ภายในประเทศยังไม่มีปัจจัยบวกใหม่ ให้แนวรับ 1,300 จุด
 
หลักทรัพย์ที่มีมูลค่าการซื้อขายสูงสุด 5 อันดับแรก
CPALL ปิดที่ 41.00 บาท ลดลง 2.00 บาท
SPRC ปิดที่ 8.00 บาท ลดลง 1.00 บาท
KBANK ปิดที่ 160.50 บาท ลดลง  5.50 บาท
PTT ปิดที่ 241.00 บาท ลดลง 11.00 บาท
TKN ปิดที่ 6.10 บาท เพิ่มขึ้น 0.10 บาท
 
ที่มา: อินโฟเควสท์